Orang tersinggung tak jika aku kata aku macam puteri Korea?
Ya, orang akan tersinggung.
Baik sungguh kau buat begini untuk suami dan mertua kau.
Terpaksa. Mereka masih marah Gene tak kahwini orang Korea,
tapi setidaknya, aku bukan kulit putih.
Terima kasih sebab sudi buat Doljanchi untuk Milton.
Terima kasih sebab adakannya di fasiliti.
Mertua aku suka bola keranjang dan kekayaan.
Aku tahu majlisnya tak glamor mana, tapi ada koktel khas, Miltini.
Sebagai ibu angkatnya, ini penghormatan. Doljanchi itu apa?
Doljanchi ialah upacara hari jadi pertama anak Korea.
Kau terlepas Michael punya kerana kau dan Lev di Coachella.
Okey, kami ke sana untuk jumpa Kanye.
Sebelum dia… Kau tahulah.
Aku tahu kau ada persidangan pemilik,
tapi jika kau tak datang, kakak Gene akan dukung Milton,
dan aku tak tahan dengannya. Dia pakai kereta dan baju Audi.
Itu personalitinya.
Hei, aku tahu kau tak suka Grace.
- Aku datang. - Terima kasih.
MARKAS LOS ANGELES WAVES
Persidangan pemilik esok. Perasaan kakak?
Tak sabar. Ayah hebat dalam persidangan sebegini.
Di situlah dia buat urus niaga terbesar dan memanipulasi draf 1988.
Aku cakap tentang kontrak dengan Hoopli.
Hoopli ialah aplikasi penstriman baru untuk kandungan eksklusif
daripada empat pasaran terbesar liga.
Aku maksudkan Los Angeles, New York, Chicago dan San Francisco.
Empat pasukan ini penyumbang terbesar jumlah penonton.
Ratingnya saja melebihi rating keseluruhan pasukan lain.
Namun, itu tak dilihat dalam hasil iklan kita.
Hinggalah kini.
Hoopli akan siarkan perlawanan kita, dan Empat Gergasi simpan untungnya.
Kita akan dapat untung besar,
dan itu bagus kerana tahun ini banyak belanja.
Pelancong Belanda yang Abang Cam langgar tengah jaja cerita mereka.
Kau akan jumpa tiga pemilik lain dan tandatangan kontrak.
- Mereka nak umum esok. - Apa pendapat pasukan lain?
Mereka belum tahu.
Tak apakah?
Tak perlu risau tentang mereka.
Siapa suruh mereka berasal dari negeri kecil?
- Nak aku ikut? - Kamu pernah ikut Abang Cam atau ayah?
Tak, sebab mereka suka ambil dadah dan langgan pelacur.
Aku boleh pergi ke mesyuarat.
Aku macam mereka, tapi aku tak buat benda-benda itu.
Elok bawa ubat penenang.
Penerbangan ke Phoenix 45 minit.
Abang Ness!
- Apa ini? - Alamak. Dah pukul berapa?
Abang terlepas mesyuarat penting.
Abang tidur sini? Kenapa seluar dalam abang kecil sangat?
Ini saiz Eropah.
Boleh beritahu aku apa halnya ini?
Bituin halau aku.
Dia tinggalkan abang untuk jurulatihnya?
Taklah. Aku dan Reginald sama kacak.
Okey, abang kena pakai seluar.
- Baik. - Apa berlaku?
Entah. Kami keluar makan malam,
dan dia usulkan bisnes barunya, "Seluar Dalam untuk Ibu".
Katanya pasaran itu kurang perhatian,
tapi aku dah labur dalam banyak ideanya, tiada yang untung.
Apa-apa pun, aku pergi jawab panggilan,
dan apabila aku balik ke meja, pelayan kata,
"Isteri tuan dah balik, dan tuan tak boleh balik."
- Jadi, aku kena tumpang rumah kamu. - Tak perlu tumpang aku.
Ada The Peninsula untuk lelaki kaya dengan masalah rumah tangga.
Sandy, aku tak boleh sendirian.
Aku boleh bayangkan diri aku di balkoni hotel,
memikirkan apa akan jadi jika lelaki 95 kilogram jatuh
di atas kereta Maserati.
- Kamu yang salah. - Itu manipulasi namanya.
Baik. Abang boleh tumpang bilik tetamu aku.
Bagus!
Terima kasih. Aku perlukannya.
Abang perlu ubat kumur.
Busuknya.
Hei, saya baru teringat awak.
Tak sabar nak sambung tengok The Crown malam ini.
Tahu tak anjing corgi asyik gigit Dominic West di set?
Kecoh di DeuxMoi.
Tentang itu…
Saya kena batalkan.
Saya kena COVID.
Alamak. Okey, biar saya datang jaga awak.
Jangan!
Ada strain yang berbahaya sekarang. Joe Rogan pun pakai topeng muka.
Awak pasti?
Ya, jangan datang.
Saya sayang awak. Dah sihat nanti, saya telefon, okey?
Kita berjaya, semua.
- Ya. - Arak Dom dan Henny, lyonnaise kentang.
Nak tahu tak?
Memandangkan aku rasa murah hati, aku belanja.
- Terima kasih, Trev. - Gurau!
Giliran siapa hari ini?
Ikut tradisi, budak baru kena bayar.
Thompson?
Tak, kau dah belanja tempoh hari.
Sekejap.
Victor, kau belum belanja.
Kau bayar, budak baru.
Dua puluh lima ribu? Gila.
Dua puluh lima ribu dolar?
Mujur ada bonus draf pusingan pertama.
Sekejap, kau tak dapat.
Kau selepas ini, budak liga kecil.
- Hai, Cik Gordon ada? - Dia ada persidangan di Phoenix.
Okey.
- Boleh minta nombor telefon dia? - Tak boleh. Ada apa?
Boleh beritahu anggaran bayaran saya?
Boleh.
Baiklah. Untuk permain baru tanpa kontrak terjamin…
Jumlahnya 55,000 dolar. Yuran tadika anak aku lagi mahal.
Boleh saya minta pendahuluan? Semuanya sekali gus?
- Sebelum makan malam. - Maaf, Dyson. Ini bukan bank Wells Fargo.
Memang. Mereka lebih biadab waktu saya telefon.
Pinjaman boleh?
Dulu kami bagi, tapi melampau jadinya.
Mula-mula bayar rumah, kemudian bedah plastik teman wanita pula.
Maaf. Semuanya okey?
Tak juga.
Persidangan pemilik.
Masa untuk bertindak, tandatangan kontrak,
dan umumkan kepada dunia yang Isla Gordon sudah tiba.
Tiada apa-apa boleh halang saya…
Ekor udang.
Ekor udang rupa-rupanya.
Awak makan sampah?
Saya pun waktu kali pertama di sini.
Malkeet Dasari, pemilik pasukan San Francisco.
Jutawan bidang teknologi.
Dia nak selesaikan masalah gelandangan menjelang 2030.
Tak tahu caranya, tapi rambutnya lebat.
Isla Gordon, awak pandai buat kemunculan.
Malkeet, gembira dapat jumpa awak. Saya suka kerja awak di San Francisco.
Saya tak suka gelandangan
punya masalah.
Memang teruk.
Saya tahu, dan saya gembira dengar awak bermula di jabatan amal.
Waktu saya capai lima bilion,
ada orang cakap, bukan jumlah wang yang penting,
tapi orang yang kita bantu.
Bono yang cakap.
Siapa benarkan budak Gordon masuk?
Gurau saja.
Irv Plotkin dari Chicago.
Kaya menjual daging hiris. Kawan baik ayah saya.
Kena sakit jantung pada hari jadi saya ke-16.
Isla Gordon.
- Seronok dapat jumpa awak. - Samalah.
Kali terakhir kita jumpa, saya guna jantung lama.
Sekarang saya guna jantung babi.
Sejak pembedahan itu, saya tak boleh makan daging babi.
Rusuk boleh lagi.
- Rusuk wajib makan. - Ya.
- Saya sedih dengar tentang Cam. - Ya.
Anak saya pun masuk pemulihan. Dua sebab arak, seorang sebab porno anime.
Entah apa bendalah itu.
Irv, orang tak nak dengar tentang anak gila kau.
Frank Shaughnessy.
Dia pemilik hartanah murah di New York, dan perangainya macam tahi.
Namun, saya boleh ketepikannya. Ini bisnes.
- Isla, apa khabar? - Hai.
Hei, Frank.
Aku tak patut cakap begini, tapi kau memang menggiurkan.
Kau bukannya muda lagi.
- Terima kasih. - Apa khabar?
Saya anggap itu pujian.
Kita dah selesai bodek masing-masing. Boleh kita bincang tentang Hoopli?
Aku nak buat siaran akhbar malam ini
agar aku boleh belasah Irv di padang golf esok.
Melainkan aku belasah kau dulu. Itu pasti!
Bagus betul!
Menyerang!
Ya, saya nak minta kenaikan kemudahan kredit.
- Daripada 1,000 kepada 50,000 dolar. - Kami boleh berikan.
- Syaratnya? - Kadar faedah 37 peratus.
Kadar 37 peratus? Tingginya.
- Tak tinggi pun. - Tak tinggi?
Hei, ingat. Dyson belanja kita makan malam di Mastro.
Kami dah dapat e-mel. Kenapa kau asyik nak ulang?
Aku ada ADHD, bedebah.
Ya, malam ini.
Aku terfikir, kita boleh makan stik lagi. Tak pun, kita ke Souplantation pula.
Bukan sup saja ada. Ada juga bar kentang bakar.
Letak bakon, kucai dan krim masam di atasnya.
Hebat, bukan?
Restoran itu dah tutup sejak pandemik.
Ya, kita akan ke Mastro.
Aku nak makan Wagyu dan kek mentega sedap itu.
Jadi… Duit! Leret kad!
Sandy, itu kamukah?
Aku boleh dengar kamu curi masuk. Sandy, boleh kamu masuk sekejap?
- Abang Ness. - Apa?
Apa ini? Abang macam dah berbulan di sini.
Apa yang… Busuknya!
Abang beli In-N-Out dan McDonald's?
Aku nak burger In-N-Out, tapi kentang McDonald's lebih sedap.
Menyedihkan betul. Buku Tom Ford aku bukan dulang.
Aduhai! Bau apa ini?
Ya, aku kena jumpa doktor.
Okey, aku nak ke gim.
Apa rancangan kita malam ini?
Kita akan buat benda biasa setiap malam. Hal masing-masing.
Apa? Aku pindah sini untuk luangkan masa bersama.
Abang menumpang di sini kerana isteri abang halau.
Abang tak pindah.
Aku ingat aku dapatlah lepak dengan adik aku.
Nak tahu tak?
Biar aku campur Frosty aku dengan Vodka dan minum sampai mati.
Biar betul? Wendy's pun ada?
Ya Tuhan. Okey, baiklah.
- Kita boleh lepak. - Bagus.
Tapi kita kena ikut rancangan aku.
Apa-apa pun boleh. Boleh aku pilih makan malam?
Aku nak makan Taco Bell, kemudian ke Cinnabon waktu balik.
Abang kena makan sayur.
Isla.
Charles Tracey daripada Boston Traceys yang kaya.
Mereka boleh dikatakan bangsawan terawal di Amerika.
Boston celaka.
Saya Charles.
Hai, Charles.
Boleh panggil Charlie atau Chuck?
- Tak. - Baik.
- Saya bersimpati tentang ayah awak. - Ya, terima kasih.
Dia langsung tak sempurna.
Saya faham maksud awak.
Ya, kita hasil nepotisme.
Awak orang kaya lama. Keluarga awak bina sayap di Muzium Met.
Ayah saya cuma menderma selepas dia kena kanser paru-paru.
Nampaknya, awak akan dapat banyak wang.
- Saya ada dengar tentang Hoopli. - Saya tak tahu.
Frank beritahu saya malam tadi yang kontrak itu akan musnahkan kami.
Itu cara untuk beri ganjaran kepada pasaran lebih besar
dan dapat lebih ramai penonton.
Penonton kami pula akan berkurang.
Hampir 20 peratus dalam dua tahun pertama.
Setahun dua selepas itu,
liga akan terbahagi dua antara pasukan gergasi dan pasukan miskin.
Ramai orang kerja keras untuk ini.
Ini perkara besar bagi saya.
Faham. Awak kena buat apa awak rasa betul.
Saya tak ambil hati. Saya pun akan buat benda sama.
Betul. Seronok bercakap dengan awak.
- Boleh saya panggil awak Chucko? - Tak.
Hei, apa cerita?
Boleh hantar laporan pendapatan kontrak TV untuk tempoh 10 tahun lepas?
Aku sepatutnya tandatangan kontrak Hoopli, tapi macam ada tak kena.
Aku hantar sekarang.
Kau macam banyak lagi kerja
walaupun kau dah nak balik untuk Doljanchi Milton.
Jangan risau.
Aku akan ke majlis yang aku tak reti sebut itu.
Saya dah bincang dengan keluarga.
Percaya atau tak, untuk anak sulung saya…
Susahnya nak faham. Boleh pasang sari kata?
Mereka orang British. Berbahasa Inggeris.
Boleh tengok diam-diam?
Ayah saya hentikannya…
- Kejap, siapa dia? - Tony Blair. Dia Perdana Menteri.
- Okey. - …dan batasannya…
Nak tahu Tony yang bagus? Tony Stark. Dah tengok Iron Man?
- Ya. - Iron Man 2?
Ya, semua dah.
Tony Soprano. Dah tengok The Sopranos?
- Ya. - Hebat.
Tony Danza. Charles in Charge.
Itu Who's The Boss?
Aku tonton rancangan aku untuk tenangkan diri
selepas seharian kerja teruk, okey?
Jadi, boleh tak abang diam selama 43 minit?
Baik. Tiada masalah.
…gelaran Ruritania…
Itu orang yang sama atau lain?
Ya Tuhan, abang menyakitkan hati.
Abang tak habis-habis mengacau dan menjengkelkan.
Patutlah Kak Bituin halau. Tengok diri abang.
Gila betul.
…ialah takhta.
Sihir itu…
- Dengar sini. Aku tak maksudkannya. - Tak.
- Aku kasar sangat. - Tak. Aku faham. Betul kata kamu.
- Tak. - Memang aku teruk.
Aku tak faham siri TV berprestij, dan Bituin memang patut halau aku.
Bertenang. Itu…
Aku nak ambil ini.
Mungkin aku patut ke The Peninsula dan cuba terbang!
- Ada apa-apa lagi, tuan? - Itu saja.
Kau boleh beri bilnya kepada budak sedih itu.
- Bilnya, tuan. - Terima kasih, budak baru.
- Aku dah cakap, giliran kau. - Tiga puluh dua ribu dolar?
Saya rasa ada kesilapan.
Betul kata tuan. Jumlah ini tak betul.
Tak termasuk caj valet dan simpan kot.
Siapa simpan kot? Ini LA.
Aku pakai parka. Aku tak nak selesema.
Pelayan, jangan tutup dulu bil
kerana kami perlukan sebotol Dom vintaj untuk raikan Marcus Winfield.
Tak, bil dah ditutup.
Caj kad ini.
- Simpan saja kad debit murahan kau. - Hei.
Budak baru kena bayar. Baru seronok.
Ya, seronok tengok orang muda menderita.
Kejap, Marcus. Kau bayar?
Apa?
Waktu aku pemain baru, aku kena bawa pasukan ke French Laundry.
Tempat itu luar biasa, tapi mahal nak mampus.
Kita nak hentikannya. Tak nampak betapa miskinnya dia?
Dia daripada liga bawahan.
Tiada penaja, tiada perempuan, dan bawa Prius berpelekat Lyft.
Aku beli terpakai. Tak boleh nak tanggal.
Kamu semua ada duit.
Bo, kau pemilik pasukan Formula Satu.
- Travis, kau baru beli ladang aligator. - Ya.
Badrag, kau pakai jaket "Beat It" Michael Jackson.
Mulai sekarang, masing-masing bayar sendiri.
Aku guna kad aku kali ini kerana aku nak mata SkyMiles,
tapi bayar balik tiga ribu seorang. Kalau tak, kena nanti.
Kecuali kau. Aku belanja.
- Aku boleh bayar sikit. - Kau duduk di Bakersfield, bukan?
Ya.
Mana champagnenya?
Hei, Kak Bituin. Lama tak jumpa.
Rambut kakak memang cantik.
Jangan berlagak macam kawan baik gay aku. Kita tak rapat.
- Baik. - Kamu nak apa?
Kakak kena terima semula Abang Ness. Aku rasa nak bunuh dia.
Aku juga dah sedar yang kakak macam malaikat.
Tahu pun.
Masuklah.
Aku tahu kakak marah abang kerana tak melabur dalam bisnes kakak,
tapi jika kakak terima dia balik,
aku sendiri akan bagi duit untuk seluar dalam MILF kakak.
"Seluar Dalam Ibu oleh B".
- Maaf. - Bukan itu sebab aku halau dia.
- Sebab jurulatih kakak? - Bukan sebab Reginald.
Aku dan Ness makan malam, dan kau telefon dia.
Aku suruh dia tutup telefon waktu makan, tapi dia tak buat.
Dia lebih banyak mesej kamu dan Isla daripada bercakap dengan isterinya.
Ini bisnes keluarga.
Aku keluarganya.
Di mana dia waktu aku lahirkan Mani?
Di koridor, memakai AirPods, sambil dimaki Abang Cam tentang had gaji.
Kalau kirakan, itu pengorbanan berkahwin dengan keluarga kaya.
Tolonglah.
Keluarga aku di Manila lebih kaya.
Ada tiga orang gaji yang siapkan aku pagi-pagi.
Kakak tinggalkan semua itu demi Abang Ness?
Ya. Dia teman sejiwa aku.
Aku cuma nak makan malam sekali-sekala tanpa gangguan.
Tak pun, sejam menonton The Golden Bachelor bersama.
Rancangan itu saja tak buat dia keliru.
Ya, dia susah nak faham drama TV.
Memang betul.
Seri pada wajah orang yang memandang awak buat saya sedar
saya lelaki paling bertuah di dunia. Kita keluarga paling bertuah.
Helo?
Helo? Ada sesiapa tak?
Jangan harap, Dahmer.
Berhenti! Saya Charlie. Saya teman lelaki Sandy!
Apa?
Terima kasih kerana datang.
Apa pendapat awak jika saya mempertimbangkan alternatif
kepada kontrak Hoopli? Sesuatu yang lebih saksama.
Pemilik kecil lain pasti nak dengar rancangan awak.
Ya, sebab jika saya nak rundingkan kontrak TV seluruh liga…
Awak perlu persetujuan dua per tiga.
Secara teorinya.
Pokok pangkalnya, saya nak yang terbaik untuk kita semua.
Kesamaan yang menjadikan liga ini hebat.
Liga yang kompetitif akan membawa rating yang hebat.
Saya tahu kita belum pernah bekerjasama,
tapi saya tak takut buat benda kotor…
Dalam rundingan.
Semua orang setaraf. Begitulah caranya semua orang untung.
Bagus!
Tak nak!
- Semua setuju? - Ya.
Bagus! Saya akan buat panggilan.
Boleh pandang tempat lain kejap?
Cuma ada sut mandi saiz budak di kedai cenderahati.
Aduhai.
Aku tak tahu Sandy ada teman lelaki.
Biar betul? Dah setahun kami berpacaran.
Setahun?
Sekejap.
Apabila fikir balik, dia ada sebut tentang teman lelaki.
Tak habis-habis tentang kau. Asyik cakap tentang dagu dan telinga kau.
Sudahlah.
Saya tak sangka dia rahsiakan saya.
Dia dah jumpa keluarga, kawan-kawan dan anjing kegemaran saya.
Saya pendandan anjing. Mesti awak tak tahu.
Maaflah. Kau nampak macam orang baik.
Aku akan beritahu yang kau datang dan dia kena jelaskan kepada kita.
Jangan beritahu saya datang.
Malu rasanya.
Maaf. Alamak.
- Apa? - Sandy telefon.
Hei, Sandman. Apa cerita?
Aku lepak seorang diri. Melancap.
Tolong berhenti.
Aku dah cakap dengan Kak Bituin. Dia terima abang balik.
Apa? Bagus! Terima kasih sangat.
Ya Tuhan. Aku takkan kehilangan cinta hati aku.
Aku takkan bersendirian. Seronok dapat jumpa kau.
Selamat berjaya. Aku nak berkemas.
Dah pukul berapa?
- Hai. - Kamu ke mana?
Semalaman kami cuba muktamadkan kontrak.
Apa masalahnya?
PR saya dah rangka siaran akhbar. Kami cuma perlu tandatangan awak.
Waves takkan sertai kontrak dengan Hoopli. Ada tawaran lebih baik untuk seluruh liga.
Apa benda kamu merepek ini?
Saya dah teliti kontrak Hoopli.
Pasukan lain akan terjejas, dan akhirnya kita.
Ini bukan rancangannya.
Saya tahu, tapi saya baru telefon Dennis Haynes di ESPN,
dan kita ada tawaran yang akan memanfaatkan semua pasukan,
kerana bukan wang saja yang penting.
Mestilah penting. Bagaimana lagi aku jadi jutawan?
Maaflah tentang kontrak Hoopli itu. Kamu akan berterima kasih nanti.
Saya minta diri.
Saya kena hadiri Doljanchi. Itu majlis hari jadi pertama anak Korea.
Kita tak boleh ganggu Abang Ness dari jam 9 hingga 10 malam.
Dia dan Kak Bituin perlu masa berdua.
JIJIKNYA! YALAH.
BOLEH! TIADA MASALAH!
YALAH, AKU TAK KISAH.
Hei, saya rindu awak.
Ujian saya negatif.
Nak makan susyi dan tengok Bake Off?
DIBACA 9.02 PAGI
Di mana dia?
- Gene, nantilah. - Maaf.
Belum nampak batang hidung kawan kulit putih kamu.
Dah lewat. Kita nak Milty jalani upacara sebelum datuk dan neneknya mabuk.
Isla akan sampai.
Biar aku dukung Milton.
Si Karen itu takkan datang.
Langkah mayat aku.
Maaf sebab lewat. Ada Audi di tempat parkir aku.
Ya Tuhan. Aku sayang kau. Ini sangat bermakna.
Tak perlu aku bunuh kau.
Aku takkan terlepas. Di mana budak tembam itu?
- Hai. - Gene!
Kamu dah sedia?
Milty!
Tengoklah warna hijaunya.
Kamu tak nak bola ini.
Apa ini? Tengok ini. Duit ini cantik.
Tengok!
Dia akan jadi jurubank pelaburan!
"Permainan singkat" dalam bahasa Korea?
Ini detik bersejarah.
- Mulai saat ini… - Maaf, boleh kuatkan suaranya.
…kami sukacitanya mengumumkan
pasukan San Francisco, Chicago, New York dan Boston
- akan menandatangani kontrak… - Apa ini?
…untuk mewujudkan perkhidmatan penstriman eksklusif kami
bernama Hoopli.
Saya teruja Empat Gergasi bersatu untuk menunaikan hasrat peminat.
Akhirnya!
Boston celaka.
Terjemahan sari kata oleh Syahmi Sapperi